《南阳道中》
明代·梁继善

作客已堪怜，春光复眼前。陇头浮麦浪，堤上散榆钱。

旅况鹃声出，乡心马首悬。苍林如可度，吾欲问归船。

作者简介：梁继善，字子才，号木公。顺德人。明神宗万历四十六年（一六一八）举人。就外翰三载，迁石屏知州，不赴，旭隐林下，闭户著书。有《易韵》、《易摩》、《南枝》、《南还》、《西舟》、《笔兴》、《玉林》等集。清康熙《顺德县志》卷八有传。